આ અંગે બેંક ઓફ ઇન્ડીયાના ચીફ કેશીયર એવા પ્રતિક્ષાબેનના પિતા વિજયભાઇ છાંટબારે જણાવ્યું હતું કે નાનપણથી ડાન્સમાં રૂચી ધરાવતી પ્રતીક્ષાએ સમય જતા કથ્થકમાં આગળ વધવાની ઇચ્છા દર્શાવતા શહેરમાં જ કથ્થકના કોચીંગ કલાસમાં મોકલાઇ હતી. જયાં ટ્રેનરની કથ્થક નૃત્યની એક જાતની દીક્ષા મેળવવામાં પ્રતિક્ષાએ કોઇ કચાસ રાખી નથી. પ્રતિક્ષાએ ૪ થા ધોરણથી જ કથ્થક નૃત્ય પરત્વે રૂચી દર્શાવી શિક્ષણ મેળવવાનું શરૂ કરી દીધું હતું. ૧૧ વર્ષ પછી અલંકાર માસ્ટર ડીગ્રી હાંસલ કરી હવે સંપુર્ણ નિપુણતા ભણી આગળ વધી રહી છે. પ્રતિક્ષા કથ્થક નૃત્યમાં ઝળહળતી સિધ્ધી મેળવવાના આશય સાથે સૌરાષ્ટ્ર યુનિવર્સિટીમાં કેમેસ્ટ્રીમાં પી.એચ.ડી. કરી રહી છે.